CS-liigan voittajalle uniikit mestaruussormukset – näin ne valmistuivat – fel.gg
CS-liigan voittajajoukkue saa uniikit mestaruussormukset, joita on valmistettu ainoastaan yhdeksän kappaletta.
FELin CS-liigan voittajalle on tarjolla muutakin kuin 12 000 euroa ja näyttävä Veikkauksen Voitto-malja. Hopeasta valmistetut sormukset on tehnyt käsityönä suomalainen, vuonna 1954 perustettu Tammen koru.
Korut on valmistettu Turussa, joka on tunnettu kultaseppäteollisuuden keskittymä. Tammen koru on maailmanlaajuisesti tunnettu ja sen tuotannosta menee vientiin yli 90 prosenttia.
Sormukset ovat ainutlaatuisia, sillä niitä on tehty ainoastaan yhdeksän. Jokainen pelaaja saa mukaansa voiton lisäksi palan suomalaista ammattiosaamista.
Mestaruussormusten lisäksi Tammi on suunnitellut näyttävät hopeiset FEL-sormukset, joita voi varata finaalihintaan 8.10. asti. Sormuksen hinta on normaalisti 190 euroa, mutta viikonloppuun asti sormuksen saa 130 eurolla.
Sormuksesta kiinnostuneet voivat esittää varauksen sähköpostitse ottamalla yhteyttä: matti.kailanto@fel.gg. Sormukset valmistetaan yksitellen varauksien mukaan. Osoita intohimosi – tilaa itsellesi FEL-sormus!
Sormuksen valmistusvaiheita voit katsoa alla olevalta YouTube-videolta!
Tammi edustaa korkealaatuista korumuotoilua, aikaa kestävää muotokieltä, hienostunutta kädenjälkeä sekä ajatonta kauneutta, jaloimmista materiaaleista.
OMEN by HP -loppuottelu, to 5.10. klo 13 (lähetys alkaa klo 12.30):
15 000 euron OMEN by HP -loppuottelu pelataan livenä ALSO Expo -tapahtuman lavalla Tampere-talolla. Ottelu lähetetään suorana ja suomenkielisellä selostuksella VeikkausTV:ssä ja FELin Twitch-kanavalla torstaina kello 12.30 alkaen. Tapahtuma on avoin messuvieraille, itse otteluun ei myydä pääsylippuja.
← CS-liigan mestarille Veikkauksen Voitto-malja –…
CS-liigan OMEN by HP -loppuottelu… →